Diari Oficial de la Generalitat Valenciana


Sumari del DOGV 2595, del 28-09-1995 (1995/836272)

RESOLUCIÓ 12 de setembre de 1995, de la Universitat Politècnica de València, per la qual es modifica la relació de llocs de treball del personal d'administració i serveis, i es procedeix a l'aplicació del Decret 99/1995, de 16 de maig, del Govern Valencià.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2595

Data del DOGV
:   28-09-1995

Secció del DOGV
:   ALTRES DISPOSICIONS

Número del document
:   1995/836272


Data del document
:   12-09-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 12 de setembre de 1995, de la Universitat Politècnica de València, per la qual es modifica la relació de llocs de treball del personal d'administració i serveis, i es procedeix a l'aplicació del Decret 99/1995, de 16 de maig, del Govern Valencià.   
El Govern Valencià, per mitjà del Decret 99/1995, de 16 de maig, ha procedit a reordenar el sistema retributiu del personal al servei de l'administració valenciana, exclosos el personal docent i el personal al servei de les institucions sanitàries dependents del Servei Valencià de Salut, ordenant l'import corresponent al complement específic d'acord amb els llocs de treball individualment considerats.  
Com a conseqüència d'això, aquesta Universitat ha procedit, igualment, d'acord amb allò que disposa el decret esmentat, a l'assignació als diferents llocs de treball de personal d'administració i serveis existents del complement específic individualitzat, cosa que ha sigut aprovat per acord de la Junta de Govern de data 21 de juliol de 1995 i del Consell Social de 28 de juliol de 1995.  
Així mateix, i a causa d'aquests acords, s'ha procedit a la modificació de la relació de llocs de treball de personal d'administració i serveis publicada per resolució de data 2 de novembre de 1993 (DOGV del 15.11.93) i modificada per resolucions de 20 de juliol de 1994 (DOGV del 03.08.94), de 9 de febrer de 1995 (DOGV del 27.02.95), de 17 de maig de 1995 (DOGV del 16.06.95) i de 27 de juny de 1995 (DOGV del 07.07.95).  
En virtut d'això, aquest Rectorat, fent ús de les facultats que li confereix el Decret 145/1985, de 20 de setembre, pel qual s'aproven els Estatuts de la Universitat Politècnica de València, després de la negociació prèvia amb les centrals sindicals i els òrgans de representació dels treballadors, ha resolt:  
Primer  
Ordenar la publicació de la relació de llocs de treball del personal d'administració i serveis d'aquesta Universitat, quedant els llocs de treball inclosos en aquesta llista classificats en els termes previstos en l'annex I de la present resolució.  
Segon  
Amb efectes des del dia 1 de gener de 1995, les retribucions complementàries assignades a cadascun dels llocs de treball del personal d'administració i serveis d'aquesta Universitat seran les establides en l'annex I de la present resolució, d'acord amb allò que disposa el Decret 99/1995, de 16 de maig, del Govern Valencià.  
València, 12 de setembre de 1995.- El rector de la Universitat Politècnica de València: Justo Nieto Nieto.